Neuvoston asetus (EY) N:o 1329/2003, annettu 21 päivänä heinäkuuta 2003, asetuksen (EY) N:o 992/95 muuttamisesta Norjasta peräisin olevien tiettyjen maatalous- ja kalastustuotteiden tariffikiintiöiden osalta



Virallinen lehti nro L 187 , 26/07/2003 s. 0001 - 0004



Neuvoston asetus (EY) N:o 1329/2003, annettu 21 päivänä heinäkuuta 2003, asetuksen (EY) N:o 992/95 muuttamisesta Norjasta peräisin olevien tiettyjen maatalous- ja kalastustuotteiden tariffikiintiöiden osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Yhteisön tariffikiintiöiden avaamisesta ja hoidosta Norjasta peräisin olevien tiettyjen maatalous- ja kalastustuotteiden osalta 10 päivänä huhtikuuta 1995 annetun neuvoston asetuksen (EY) N:o 992/95(1) mukaisesti Norjasta peräisin oleville tietyille maatalous- ja kalastustuotteille on avattu yhteisön tariffikiintiöitä. Kiintiöt on myönnetty Euroopan talousyhteisön ja Norjan kuningaskunnan 14 päivänä toukokuuta 1973 tekemän sopimuksen(2) nojalla. (2) Osapuolet ovat sopineet Euroopan yhteisön ja Norjan kuningaskunnan kirjeenvaihtona tehdyllä sopimuksella, joka on hyväksytty neuvoston päätöksellä 2003/465/EY(3), uusista kahdenvälisistä maataloustuotteita koskevista kauppamyönnytyksistä. Yhteisö on kyseisen sopimuksen mukaisesti sitoutunut avaamaan joka vuosi tietyin edellytyksin vuotuisia tariffikiintiöitä nollatullilla tietyille Norjasta peräisin oleville tuotteille. (3) Kyseiset tariffikiintiöt olisi siten avattava kunakin vuonna ajanjaksolle 1 päivästä tammikuuta 31 päivään joulukuuta. Ensimmäisenä kalenterivuonna, jona tätä asetusta sovelletaan, vuotuista määrää vähennetään suhteessa siihen kiintiökauden ajanjaksoon, joka on kulunut ennen kiintiöiden avaamista. (4) Järjestysnumeroilla 09.0785 ja 09.0786 olevien tariffikiintiöiden määrä olisi muunnettava euroiksi. Eurojen määrät tulisi vahvistaa 12 päivänä lokakuuta 1992 yhteisön tullikoodeksista annetun neuvoston asetuksen (ETY) N:o 2913/92(4) 18 artiklan 2 kohdan mukaisesti käyttäen 1 päivänä lokakuuta 2002 Euroopan yhteisöjen virallisessa lehdessä(5) julkaistua Norjan kruunun kurssia. (5) CN-koodiin 0204 kuuluvien tuotteiden tariffikiintiöitä on tarkoitus hallinnoida 1 päivästä tammikuuta 2004 lampaanliha- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001(6) mukaisesti. Tämän vuoksi olisi Norjasta peräisin olevien kyseisten tuotteiden kiintiötä hallinnoitava asetuksessa (EY) N:o 992/95 säädettyjen järjestelyjen mukaisesti vain vuoden 2003 loppuun. Vuoden 2003 jäljellä olevia kuukausia varten olisi jo säädettävä asetuksen (EY) N:o 2529/2001 säännösten mukaisen alkuperäasiakirjan esittämisestä kyseisten tuotteiden tuonnin osalta. (6) Tämän vuoksi on tarpeellista muuttaa asetus (EY) N:o 992/95 vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 992/95 seuraavasti: 1) Lisätään 1 artiklaan kohta seuraavasti: "4. Edellä 3 kohdasta poiketen CN-koodiin 0204 kuuluvien tuotteiden tuojan on esitettävä lampaanliha- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001(7) 16 artiklan 1 ja 4 kohdan määräysten perusteella annettujen säännösten mukaisesti annettu alkuperäasiakirja." 2) Muutetaan asetuksen liite I tämän asetuksen liitteen mukaisesti. 2 artikla 1. Asetuksessa (EY) N:o 992/95, sellaisena kuin se on muutettuna tämän asetuksen liitteen mukaisesti, säädettyä vuotuista tariffikiintiön määrää vähennetään vuonna 2003 suhteessa täysinä kuukausina ilmaistuun kiintiökauden osaan, joka on kulunut ennen 3 artiklan toisessa kappaleessa säädettyä päivää. Näin laskemalla saatu luku pyöristetään lähimpään täyteen yksikköön. 2. Järjestysnumerolla 09.0761 avatun tariffikiintiön määrä on vuonna 2003 770 tonnia. 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä heinäkuuta 2003. CN-koodiin 0204 kuuluvien tuotteiden osalta tätä asetusta sovelletaan kuitenkin ainoastaan 31 päivään joulukuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä heinäkuuta 2003. Neuvoston puolesta Puheenjohtaja F. Frattini (1) EYVL L 101, 4.5.1995, s. 1, asetus sellaisena kuin se on muutettuna asetuksella (EY) N:o 3061/95 (EYVL L 327, 30.12.1995, s. 1). (2) EYVL L 171, 27.6.1973, s. 1. (3) EUVL L 156, 25.6.2003, s. 48. (4) EYVL L 302, 19.10.1992, s. 1, asetus sellaisena kuin se on viimeksi muutettuna asetuksella (EY) N:o 2700/2000 (EYVL L 311, 12.12.2000, s. 17). (5) EYVL C 235, 1.10.2002, s. 1. (6) EYVL L 341, 22.12.2001, s. 3. (7) EYVL L 341, 22.12.2001, s. 3. LIITE Muutetaan asetuksen (EY) N:o 992/95 liite I seuraavasti: 1) Lisätään tekstin "Norjan alkuperätuotteet" alle seuraava huomautus: ">TAULUKON PAIKKA> Sen estämättä, mitä yhdistetyn nimikkeistön tulkintasäännöissä määrätään, etuusmenettely määritetään tämän liitteen osalta CN-koodien sisällön perusteella, ja tavaran kuvauksena olevaa nimiketekstiä pidetään ainoastaan ohjeellisena. Kun CN-koodin edellä on 'ex', sovellettava etuusmenettely määritetään sekä CN-koodin että sitä vastaavan kuvauksen sisällön perusteella." 2) Muutetaan taulukko seuraavasti: a) Korvataan neljännen sarakkeen otsikko otsikolla "Kiintiön määrä (tonnia ellei toisin ilmoiteta)". b) Korvataan järjestysnumeroita 09.0757, 09.0761 ja 09.0762 vastaavat rivit seuraavasti: ">TAULUKON PAIKKA>" c) Lisätään kohdat seuraavasti: ">TAULUKON PAIKKA>"